A West-Balkán működéséről az elmúlt egy évben sorra jelentek meg az igazságot és a hiteles adatokat torzító, valótlan állítások. A sajtóban keringő tévhitek, rosszul idézett információk hatására a közvélemény még mindig nem lát tisztán WB ügyben. Ezt, az igazság keresését akadályozó állapotot ideje felszámolni. - Tények West-Balkán ügyben
Tények West-Balkán ügyben
A sajtóban keringő tévhitek, rosszul idézett információk hatására a közvélemény még mindig nem lát tisztán WB ügyben.
2012.06.26. 17:26
A West-Balkán működéséről az elmúlt egy évben sorra jelentek meg az igazságot és a hiteles adatokat torzító, valótlan állítások. A sajtóban keringő tévhitek, rosszul idézett információk hatására a közvélemény még mindig nem lát tisztán WB ügyben. Ezt, az igazság keresését akadályozó állapotot ideje felszámolni.
A 2011. január 15-i tragikus rendezvény szervezője NEM a West-Balkán volt. A West-Balkán Kft., mint a Skála Metro épületének egyik ideiglenes üzemeltetője alkalmi rendezvényekre bérbe adhatta az épületet.
Így történt ez a 2011. január 15-i események kapcsán is, amikor a Diesel Music 2010 Kft. vette bérbe a területet rendezvényszervezés céljából.
Ezt igazolja a megkötött bérleti szerződés.
A Diesel Music 2010 Kft. és a Noise Night Life Kft. közötti szerződésről, közös rendezvény lebonyolításról a West-Balkán Kft.-nek nem volt tudomása.
2011. január 15-i rendezvényt a szervezők feladata volt bejelenteni. A 9/2oo8. (II.22.) ÖTM rendelet 22.1. értelmében alkalmi rendezvények esetén
a rendezvény szervezője a rendezvénytől számított 15 napig köteles bejelenteni a rendezvényt.
A Bérleti szerződés 11. pontja rögzíti, hogy a rendezvénnyel kapcsolatos szakhatósági ellenőrzések jogkövetkezményeit Bérlő viseli.
A West-Balkán klubnak NEM kellett engedély a működésre, mert nem működött
A West-Balkán nevű klub nem működött, nem létezett, tervezés alatt állt.
Alkalmanként rendezvények voltak a Skála területein, mégcsak nem is mindig
a leendő klub területével egyező területeken. Ehhez nem kellett működési
engedély, az az üzemszerű működéshez kell!
A 2011. január 15-i rendezvény megtartásának jogszabály szerinti kizárólagos
előfeltétele az lett volna, hogy a bérlő, a szervező bejelentse rendezvényét a
szakhatóságoknál, minimum a rendezvény előtt 15 nappal.
9/2oo8. (II.22.) ÖTM rendelet 22.1. A West-Balkán Kft. olyan területeket adott bérbe bérbevevőnek, amelyeket
az épület tulajdonosával kötött bérleti szerződés értelmében bérbeadhatott
rendezvény céljára.
Ennek a tevékenységnek, mármint a bérbeadásnak, más előfeltétele nincsen!
A WB a törvényi előírásoknak megfelelően járt el az épület átalakítása során.
Az építési engedélyezési eljáráshoz szükséges dokumentáció a Skála jövőbeni átalakításának céljából lett benyújtva.
Az épületben eszközölt átalakítások nem voltak engedélykötelesek, 2o1o. májusától semmilyen munkálat nem folyt a területen. 2o1o. végén egy helyszíni bejárás után az önkormányzat jegyzőkönyvben rögzítette, hogy a területen építkezés nem folyik. A Skála Metro épületének volt használatbavételi engedélye.
A Skála Metro épületének 1984 óta érvényben levő használatbavételi engedélye van (határozat száma: II.2282-4/1984).
A 37/2oo7. (XII.13.) ÖTM rendelet alapján új használatbavételi engedélyt csak
építési engedély köteles munkák elvégzése után kell kérni .
A használatbavételi engedélyben meghatározott funkciók
Az 1984-es használatbavételi engedély tartalmazza a rendezvény és a vendéglátóipari funkciókat.
http://budapestjovoje.freeblog.hu/archives/2009/04/28/Skala_Metro/
Másrészről alkalmi rendezvény más funkciójú épületben is tartható, bejelentési kötelezettséggel, a 9/2oo8. (II.22.) ÖTM rendelet 22.1. pontja alapján.
A Fővárosi Tűzoltóparancsnokság VI-KD/3-11/2o1o. számú végzésének 11. pontjában található 307 fő szám NEM az épület befogadóképességét tárgyalja, hanem csak a III. emeleti nagyteremmel foglalkozik, a jegyzőkönyv felvételének időpontjában levő állapotoktól teljesen független, jövőbeni építési engedélyeztetési eljárással kapcsolatosan. Mindezt úgy, hogy az
alaprajzon kérdőjellel jelölt két ajtónyílást a számítás nem veszi figyelembe.
Az épületben zajló rendezvények 3 további helyszínen zajlottak, ahonnan további menekülési útvonalak nyílnak!
VOLT menekülési útvonal.
Több jelzett menekülési útvonal volt az épületben, amint azt a mellékelt felsorolás és alaprajzok is mutatják.
Az irányjelző fények a teljes körű kiépítést követően szünetmentes áramkörről
működtek.
A menekülési útvonalakat a vendégterekben jól láthatóan, megfelelő mennyiségben mindenhol jelezték.
2o1o. év elején e célból vásárolta a West-Balkán Kft. a számlákon feltüntetett 87 db 36W szünetmentes lámpát és 1o db Exit táblát.
A WB rendelkezett Tűzvédelmi Szabályzattal (amelynek része a Tűzriadó és Kiürítési Terv).
Tűzvédelmi szabályzat és oktatási napló.
A tragédia helyszíne, a központi lépcsőház alkalmas tömeg fogadására, mozgatására.
A lépcsőház szélessége mindenhol 1,7 méter feletti (ÉMI által készített szakértői vélemény 4.1.).
Jogszabály szerint tömegtartózkodásra alkalmas épületben a minimálisan előírt lépcsőkar szélesség 1,65 méter - OTÉK 64. § (6).
A helyszín minden alkalmi rendezvényének biztonságáról ugyanaz a szerződéses partner gondoskodott. Szerződés.
A West-Balkán Kft. nem részesedett a január 15-i rendezvény jegyeladásából.
A West-Balkán Kft. alkalmi rendezvényeknek adta bérbe a helyszínt.
A bérbeadás minden esetben, mint azt a bérleti szerződés is igazolja fix összegért történt.
A West-Balkán Kft.-nek éppen ezért semmilyen érdeke nem fűződött ahhoz, hogy a biztonságosnál több ember vegyen részt a mások által szervezett rendezvényeken. Bérleti szerződés.